मंगलवार को हुई कार्यशाला में सौन्दर्य कला की प्रशिक्षक रोली रस्तोगी, पारूल गंगवार, सुचिता शाक्य ने छात्राओं को दुल्हन को सजाना सिखाया। जिसमें अदिती गुप्ता को बेहद सुन्दर तरीके से दुल्हन के रूप में सजाया गया। जिसमें प्रशिक्षिकाओं ने छात्राओं को दुल्हन सजाते समय ध्यान रखने वाली बारीकियों के बारे में जानकारी दी। इस विधा की प्रशिक्षिका रोली रस्तोगी ने बताया कि सौन्दर्य कला एक रोजगारपरक विधा है। इसके माध्यम से छात्राओं को थ्रेडिंग, कटिंग, वैक्ंिसग आदि का प्रशिक्षण दिया गया है। छात्राएं इस विधा को लगन से सीखकर ब्यूटी पार्लर खोलकर रोजगार भी प्राप्त कर सकती हैं। बताया कि संस्कार भारती की ग्रीष्म कालीन कार्यशाला में छात्राओं को नृत्य, माइक्रो आर्ट, ढोलक, सिलाई, हस्तकला आदि का भी प्रशिक्षण दिया जा रहा है। इस दौरान अंजू रस्तोगी, आशा गुप्ता, संध्या रस्तोगी, अनुराग शरण गुप्त आदि लोग मौजूद रहे।